system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Boz, Alba?
assistant
Boz (mai demult, Buzdu; în dialectul săsesc Buss, Bus, în , în ) este un sat în comuna Doștat din județul Alba, Transilvania, România.

Istoric 
În trecut a fost o comună de sine stătătoare, în cadrul plasei Miercurea Sibiului.

Istorisiri locale 
În timpul celui de-al Doilea Război Mondial, unii locuitori sași din Boz au fost recrutați în trupe germane  pentru a merge pe frontul din Rusia. La plecare, ei au scris pe trenul care urma să îi ducă pe front următorul avertisment: "Stalin, apără-ți mustața! Vin bozenii!" Ca urmare a acordului cu URSS, după încheierea celui de-al Doilea Război Mondial statul român a permis deportarea în lagăre de muncă a propriilor cetățeni de etnie germană, ca reparații de război. Din satul Boz, ca și din celelalte localități izolate din Ardeal, au fost deportați, împotriva acordurilor în vigoare și a practicilor vremii, și tinerii cu vârste sub 18 ani și mame cu copii foarte mici. Mulți dintre ei nu s-au mai reîntors, pierind în deportare.

Demografie 
La recensământul din 1930 au fost înregistrați 1.213 locuitori, dintre care 633 români, 541 germani, 33 țigani, 5 maghiari ș.a. Sub aspect confesional populația era alcătuită din 539 luterani, 377 ortodocși, 291 greco-catolici, 12 baptiști ș.a.

Monumente 
În localitate se găsește o biserică evanghelică-luterană fortificată, din anul 1523.

Imagini

Note

Vezi și
Lista monumentelor istorice din județul Alba
Biserica fortificată din Boz

Legături externe 

Informații despre fortificația din localitate
Dicționar de localități din Transilvania 

Boz, Doștat